पाएं अपने शहर की ताज़ा ख़बरें और फ्री ई-पेपरडाउनलोड करें
स्वायत्त शासन मंत्री शांतिलाल धारीवाल ने शनिवार को नगरीय निकायों के महापौर, सभापति, अध्यक्ष, उपमहापाैर, उपसभापति, उपाध्यक्ष तथा नगर विकास प्रन्यासों के सचिव के साथ वीसी की। जन अनुशासन पखवाड़े में नगरीय निकायों एवं नगर विकास प्रन्यासों द्वारा किए जा रहे कार्यों की समीक्षा की।
आयुक्त रिंकल गुप्ता ने बताया कि मंत्री धारीवाल ने कोरोना प्राॅटोकोल को लेकर निकायों द्वारा किए जा रहे कार्यों पर चर्चा की। निकायों को सोडियम हाईपोक्लाराइड का छिड़काव करने, मास्क-पंपलेट वितरण, सार्वजनिक स्थानों पर पोस्टर लगाने, ऑटो से जिंगल बेल बजाकर आमजन को जागरूक करने, निकाय क्षेत्रों में प्रमुख प्रमुख स्थानों पर फ्लैक्स लगाने के निर्देश दिए। मंत्री ने सीएम के कोरोना जनित मृतक को चिकित्सालय से श्मशान तक निःशुल्क परिवहन एवं कोरोना जनित मृतक की सामाजिक रीति रिवाज से अंतिम संस्कार को निष्ठा से करने के निर्देश दिए।
उन्हाेंने कहा कि इन कार्यों मे बजट की कमी नही होगी। मंत्री ने कहा कि कोरोना त्रासदी से समय से निजात पा लेते हैं तो 2 अक्टूबर से सभी नगरीय निकायों में प्रशासन शहरों के संग अभियान शुरू किया जाएगा। जिसमें पूर्व अभियान में शामिल 13 कार्यों के साथ 18 कार्य और शामिल कर 31 जनहित से जुड़े कार्यों का समाधान किया जाएगा। वीसी में सभापति संदीप शर्मा, उपसभापति कैलाश पंवार, यूआईटी के सचिव सीडी चारण, आयुक्त रिंकल गुप्ता, अधिषाषी अभियंता महेन्द्रप्रकाश व्यास जुड़े।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn